Cmorej, Peter, poslanec NR SR (2022-03-23):
Ďakujem pekne. Ku, ako už pán minister avizoval, ku návrhu predložím, bude predložených viacero pozmeňujúcich návrhov, z toho dva predložím ja. Ide v podstate najmä o vypustenie bodov, na ktorých nebola zhoda a potom o legislatívne úpravy, keďže prvým čítaním prešiel návrh už dávnejšie. Tak idem čítať prvý pozmeňujúci návrh. Pozmeňujúci a doplňujúci návrh poslancov Národnej rady Slovenskej republiky Petra Cmoreja, Jána Kerekrétiho a Petry Krištúfkovej k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 760. Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, sa mení takto: 1. V čl. I bod 60 § 142 ods. 6 nadobúda účinnosť dňom vyhlásenia, čo sa premietne do článku o účinnosti. 2. V čl. I body 125 a 126 § 293ew ods. 6, 7 a 8 nadobúdajú účinnosť dňom vyhlásenia, čo sa premietne do článku o účinnosti. 3. V čl. I bode 130 sa v nadpise § 293fr slová „1. apríla“ nahrádzajú slovami „1. júna“ a v § 293fr sa slová „31. marcu“ nahrádzajú slovami „31. máju“. 4. V čl. VII bod 3 § 27 ods. 10 písm. c) nadobúda účinnosť dňom vyhlásenia, čo sa premietne do článku o účinnosti. 5. V čl. VIII bode 14 sa v nadpise pod § 49n slová „1. apríla“ nahrádzajú slovami „1. júna“ a v § 49n v celom texte sa slová „31. marca“ nahrádzajú slovami „31. mája“. 6. V čl. XIX sa slová „1. apríla 2022“ nahrádzajú slovami „1. júna 2022“. Prvý pozmeňujúci návrh som skončil. Idem čítať druhý pozmeňujúci návrh. Pozmeňujúci a doplňujúci návrh poslancov Národnej rady Slovenskej republiky Petra Cmoreja, Jána Kerekrétiho, Petry Krištúfkovej k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 760. Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, sa mení a dopĺňa takto: 1. V čl. I sa vypúšťajú body: 1 až 6, 16 až 18, 20 až 24, 26, 28 až 34, 36, 38 až 41, 43, 44, 69 a 98. Nasledujúce body sa primerane prečíslujú, čo sa premietne do článku o účinnosti. 2. V čl. I sa za bod 19 vkladá nový bod 20, ktorý znie: „20. V § 60 ods. 6 sa vypúšťajú slová „a 2“.“. Nasledujúce body sa primerane prečíslujú, čo sa premietne do článku o účinnosti. Tento bod nadobúda účinnosť 1. januára 2023, čo sa premietne do článku o účinnosti. 3. V čl. I bod 25 znie: „25. V § 66 ods. 7 sa slová „ods. 1 až 4“ nahrádzajú slovami „ods. 1 až 3“.“. 4. V čl. I bode 27 § 66a ods. 6 úvodnej vety sa slová „ods. 8“ nahrádzajú slovami „ods. 9“. 5. V čl. I bode 35 § 68a ods. 2 úvodnej vety, v úvodnej vete sa slová „ods. 8“ nahrádzajú slovami „ods. 9“. 6. V čl. I bod 37 znie: „37. V § 69a ods. 2 druhej vety sa slová „ods. 5“ nahrádzajú slovami „ods. 4“.“. Tento bod nadobúda rovnakú účinnosť, ako je účinnosť bodu 46 § 82 ods. 4, čo sa premietne do článku o účinnosti. 7. V čl. I bode 42 § 73a ods. 5 úvodnej vete sa slová „ods. 8“ nahrádzajú slovami „ods. 9“. 8. V čl. I bode 55 § 138 ods. 7 písm. b) a ods. 14 v štvrtej vete sa slová „až j)“ nahrádzajú slovami „až i)“. 9. V čl. I bode 130 § 293fu znie: „§ 293fu (1) V roku 2023 je povinne dôchodkovo poistená fyzická osoba s trvalým pobytom na území Slovenskej republiky, ktorá je členom cirkevného spoločenstva, rehoľného spoločenstva alebo charitatívneho spoločenstva a vykonáva pre nich pracovnú činnosť, ak nie je dôchodkovo poistená podľa § 15 ods. 1 písm. a) až e), g) až i), nebol jej priznaný predčasný starobný dôchodok alebo invalidný dôchodok, nedovŕšila dôchodkový vek a podala prihlášku na dôchodkové poistenie z dôvodu výkonu tejto činnosti. (2) Povinné dôchodkové poistenie fyzickej osoby uvedenej v odseku 1 a) vzniká odo dňa prihlásenia sa na dôchodkové poistenie, najskôr odo dňa splnenia podmienok podľa odseku 1, b) zaniká 1. odo dňa, od ktorého prestala spĺňať podmienky podľa odseku 1 alebo 2. odo dňa odhlásenia sa z povinného dôchodkového poistenia, najskôr odo dňa podania odhlášky. (3) Ak povinné dôchodkové poistenie fyzickej osoby uvedenej v odseku 1 zaniklo z dôvodu vzniku povinného dôchodkového poistenia fyzickej osoby uvedenej v § 15 ods. 1 písm. a) alebo písm. b), povinné dôchodkové poistenie fyzickej osoby uvedenej v odseku 1 opätovne vzniká odo dňa splnenia podmienok podľa odseku 1. (4) Ak sa fyzická osoba uvedená v odseku 1 odhlásila z povinného dôchodkového poistenia, povinné dôchodkové poistenie z toho istého dôvodu jej vzniká odo dňa prihlásenia sa na dôchodkové poistenie, najskôr odo dňa, v ktorom jej zaniklo povinné dôchodkové poistenie, ak spĺňa podmienky podľa odseku 1. (5) Fyzická osoba uvedená v odseku 1 je povinná odhlásiť sa z dôchodkového poistenia do ôsmich dní od skončenia členstva v cirkevnom spoločenstve, rehoľnom spoločenstve alebo charitatívnom spoločenstve alebo skončenia vykonávania pracovnej činnosti pre toto spoločenstvo v pobočke príslušnej podľa miesta svojho trvalého pobytu. (6) Fyzická osoba uvedená v odseku 1, ktorá sa rozhodla prihlásiť na povinné dôchodkové poistenie, sa prihlasuje spôsobom podľa odseku 7. (7) Povinnosť podľa odseku 5 a prihlásenie sa podľa odseku 6 sa vykoná na tlačive alebo inou formou, ktorej obsah a spôsob zasielania určí Sociálna poisťovňa; § 229 ods. 3 a 4 sa vzťahujú rovnako. (8) Štát platí poistné na starobné poistenie, invalidné poistenie a poistné do rezervného fondu solidarity za fyzickú osobu uvedenú v odseku 1; § 131 ods. 1 písm. e) a ods. 2 písm. c), § 132 písm. e), § 137 písm. d) a § 138 ods. 7 písm. b), ods. 14 štvrtá veta a siedma veta a ods. 15 sa vzťahujú rovnako. (9) Finančné prostriedky na úhradu poistného na starobné poistenie, invalidné poistenie, poistného do rezervného fondu solidarity a príspevkov na starobné dôchodkové sporenie za fyzickú osobu uvedenú v odseku 1 sa poukazujú prostredníctvom rozpočtových výdavkov kapitoly štátneho rozpočtu Ministerstva kultúry Slovenskej republiky.“. Ďakujem, skončil som.